CELEX: E2008G0005
Language: mt
Date: 2008-12-04 00:00:00
Title: Deċiżjoni tal-Kumitat Permanenti tal-Istati tal-EFTA Nru 5/2008/KP tal- 4 ta’ Diċembru 2008 li jemenda d-Deċiżjonijiet tal-Kumitat Permanenti Nru 5/2004/KP u Nru 1/2007/KP li jistabbilixxu prinċipju tal-qsim tal-ispejjeż għall-Mekkaniżmu Finanzjarju taż-ŻEE

12.3.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 67/93
            
         DEĊIŻJONI TAL-KUMITAT PERMANENTI TAL-ISTATI TAL-EFTA
   Nru 5/2008/KP
   tal-4 ta’ Diċembru 2008
   li jemenda d-Deċiżjonijiet tal-Kumitat Permanenti Nru 5/2004/KP u Nru 1/2007/KP li jistabbilixxu prinċipju tal-qsim tal-ispejjeż għall-Mekkaniżmu Finanzjarju taż-ŻEE
   IL-KUMITAT PERMANENTI TAL-ISTATI TAL-EFTA,
   Wara li kkunsidra l-Ftehim dwar iż-Żona Ekonomika Ewropea, kif ġiet mibdula mill-Protokoll li Jaġġusta l-Ftehim dwar iż-Żona Ekonomika Ewropea, minn hawn ’il quddiem imsejjaħ il-Ftehim taż-ŻEE,
   Wara li kkunsidra l-Protokoll 38a dwar il-Mekkaniżmu Finanzjarju taż-ŻEE mdaħħal fil-Ftehim taż-ŻEE bil-Ftehim dwar il-parteċipazzjoni tar-Repubblika Ċeka, ir-Repubblika tal-Estonja, ir-Repubblika ta’ Ċipru, ir-Repubblika tal-Latvja, ir-Repubblika tal-Litwanja, ir-Repubblika tal-Ungerija, ir-Repubblika ta’ Malta, ir-Repubblika tal-Polonja, ir-Repubblika tas-Slovenja u r-Repubblika Slovakka fiż-Żona Ekonomika Ewropea, u emendat mill-Ftehim dwar il-parteċipazzjoni tal-Bulgarija u r-Rumanija fiż-Żona Ekonomika Ewropea,
   Wara li kkunsidra d-Deċiżjoni tal-Kumitat Permanenti tal-Istati tal-EFTA Nru 5/2004/KP tat-23 ta’ Settembru 2004 li tistabbilixxi prinċipju tal-qsim tal-ispejjeż għall-Mekkaniżmu Finanzjarju taż-ŻEE,
   Wara li kkunsidra l-fatt li l-Liechtestein issa qiegħda f’pożizzjoni li tipproduċi d-dejta uffiċjali tagħha dwar il-Prodott Gross Domestiku (PGD), madankollu b’dewmien li normalment hu ta’ sentejn,
   Wara li kkunsidra r-Rakkomandazzjonijiet tal-Kapi tal-Istituti Nazzjonali tal-Istatistika tal-24 ta’ April 2008,
   IDDEĊIEDA KIF ĠEJ:
   Artikolu 1
   It-test tal-Artikolu 1 tad-Deċiżjoni tal-Kumitat Permanenti Nru 1/2007/KP li temenda d-Deċiżjoni tal-Kumitat Permanenti Nru 5/2004/KP li tistabbilixxi prinċipju tal-qsim tal-ispejjeż għall-Mekkaniżmu Finanzjarju taż-ŻEE, għandu jinbidel b’dan li ġej:
   
      “Il-paragrafu 6 u 7 tal-Anness għad-Deċiżjoni tal-Kumitat Permanenti Nru 5/2004/KP li jistabbilixxi prinċipju tal-qsim tal-ispejjeż għall-Mekkaniżmu Finanzjarju taż-ŻEE għandu jinbidel b’dan li ġej:
      
         
                     ‘6.
                  
                  
                     Id-dejta tal-PGD li dwarha għandhom ikunu bbażati l-kontribuzzjonijiet għal sena speċifika t, għandha tintbagħat sal-1 ta’ Frar tal-istess sena u għandha tkun relatata mas-sena t-2. Meta d-dejta tal-PGD għas-sena t-2 mhix disponibbli, għal-Liechtenstein għandha tintuża prokura bbażata fuq l-aħħar dejta tal-PGD disponibbli (t-4) aġġustata bir-rata ta’ tkabbir tal-PGD Svizzeru għal t-3 u t-2. Dan il-metodu huwa suġġett għal reviżjoni fi żmien tliet snin.’ ”
                  
               
   
   Artikolu 2
   Din id-Deċiżjoni għandha tidħol fis-seħħ immedjatament u tapplika għall-ħames/l-aħħar porzjon (2008/2009).
   Artikolu 3
   Din id-Deċiżjoni għandha tkun ippubblikata fis-Sezzjoni ŻEE ta’ Il-Ġurnal Uffiċjali tal-Unjoni Ewropea u fis-Suppliment ŻEE tiegħu.
   
      Magħmula fi Brussell, 4 ta’ Diċembru 2008.
      
         
            Għall-Kumitat Permanenti
         
         
            Il-President
         
         L-A.S.T. Prinz Nikolaus von LIECHTENSTEIN
         
            Is-Segretarju Ġenerali
         
         Kåre BRYN